08/05/2020 | Administración LocalMunicipal
Santiago de Compostela
Convocatoria de subvenciones y ayudas públicas

Bases de la convocatoria de ayudas para la mejora e innovación del comercio local Anualidad 2020 BDNS(Identif.):504615 BASES DA CONVOCATORIA DE AXUDAS PARA A MELLORA E INNOVACIÓN DO COMERCIO LOCAL. PROGRAMA COIDAR PARA MELLORAR. ANUALIDADE 2020 1º Obxecto O obxecto destas bases é regular a concesión, en réxime de concorrencia competitiva, de axudas para a mellora e innovación do comercio local, no marco do programa “Coidar para mellorar”, correspondentes á anualidade 2020. Os obxectivos específicos destas axudas, que tratan de fomentar a cultura da innovación no comercio local como ferramenta fundamental para incrementar a súa competitividade empresarial, son: Promover a implantación de tecnoloxías da información e da comunicación (TIC). Mellorar as condicións físicas dos locais en cuestións relacionadas coa distribución e funcionalidade dos espazos, a accesibilidade, a sostibilidade e o atractivo comercial. Dotar os establecementos de equipamento e tecnoloxía que melloren a súa competitividade. Implementar procesos de mellora comunicativa. Incorporar ou ampliar o uso da lingua galega. Achegar recursos para atender determinados gastos correntes realizados con motivo da situación derivada da COVID-19, e facilitar a recuperación económica do sector comercial. A convocatoria inclúe tres liñas de subvención, compatibles entre si, coa salvidade que establece a base 12ª desta convocatoria en relación cos establecementos situados no ámbito do Plan especial da Cidade Histórica. -Liña A: axudas para investimentos na adecuación física dos locais, TICs e innovación. -Liña B: axudas para gastos de comunicación realizada en lingua galega. -Liña C: axudas para gastos na adecuación dos negocios e en servizos profesionais relacionados coa innovación ou coa recuperación económica necesaria por mor da COVID-19. Os gastos subvencionables aparecen relacionados na base cuarta desta convocatoria.2º Persoas beneficiarias Poderán resultar beneficiarias as persoas físicas ou xurídicas, ou sociedades civís, legalmente constituídas, que cumpran os seguintes requisitos: Que a súa actividade principal estea preferentemente incluída nalgunha das agrupacións ou epígrafes correspondentes á clasificación do imposto de actividades económicas relacionadas no anexo I. En caso de non se cubriren as axudas dispoñibles en cada unha das liñas con actividades preferentes, poderán resultar beneficiarias persoas cunha actividade económica distinta das recollidas no anexo. Que o local comercial sobre o que se realice o investimento ou gasto se atope no municipio de Santiago de Compostela. Os comercios localizados no ámbito do Plan especial de rehabilitación da Cidade Histórica quedan excluídos da posibilidade de obteren axudas para gastos investimentos na adecuación física dos locais, dentro da liña A, ao poderen concorrer á convocatoria específica do programa “Localízate”, dirixido á mellora da accesibilidade e da eficiencia enerxética, á mellora da imaxe exterior e ao acondicionamento interior dos locais da Cidade Histórica de Santiago de Compostela, convocada polo Consorcio de Santiago. Os requisitos deben cumprise no momento da publicación desta convocatoria no BOP.3º Gastos subvencionables Con carácter xeral, consideraranse subvencionables os gastos e investimentos que, de xeito indubidable, respondan á natureza da actuación subvencionada, beneficien ou teñan como lugar de realización a sede de actividade comercial e sexan realizados e efectivamente pagados desde o 1 de xaneiro de 2020 ata o 2 de novembro de 2020. Segundo o artigo 29.8º da Lei 9/2007, en ningún caso se consideran gastos subvencionables os impostos indirectos cando sexan susceptibles de recuperación ou compensación nin os impostos persoais sobre a renda. Estas axudas teñen carácter finalista polo que o importe da subvención concedida non poderá ser empregado para outros fins. Esíxese un mínimo de 600 € (IVE excluído) en gastos xustificados para poder concorrer a esta convocatoria. Os gastos teñen que ser pagados por transferencia bancaria, talón bancario, domiciliación bancaria ou cargo en conta a través de tarxeta. Non se aceptan gastos pagados en efectivo. Detállanse a seguir os gastos subvencionables en cada unha das liñas destas axudas: Liña A. Investimentos para a adecuación dos locais Obras de reforma e/ou ampliación do local ocupado pola empresa. Mellora de illamentos, equipamentos e instalacións. Substitución de ventas, portas ou outros elementos de peche, adquisición/substitución de mobiliario e elementos de decoración, luminarias, intervencións en fachadas e instalación/substitución de letreiros e rótulos comerciais. Maquinaria e bens de equipo, incluídos os informáticos, relacionados coa actividade produtiva da empresa. Periféricos e outros compoñentes (lectores de códigos de barras, caixóns portamoedas, impresoras de tíckets etc.). TPV integrados. Paquetes de software de xestión, organización ou comercialización empresarial e licenzas precisas para a realización da actividade da empresa. Outros investimentos en innovacións, relacionados coa incorporación de novos procesos, métodos de comercialización (comercio electrónico) ou de organización empresariais. Liña B. Gastos de comunicación, realizada en lingua galega Honorarios profesionais para o deseño ou actualización da imaxe corporativa, do seu desenvolvemento, aplicacións Honorarios profesionais para o deseño, redacción, programación ou xestión de calquera material comunicativo, físico ou virtual. Gastos relativos á produción e reprodución de materiais comunicativos, tanto en formato físico como virtual. Gastos de produción e organización de eventos comunicativos ou promocionais. Liña C: axudas para gastos na adecuación dos negocios e en servizos profesionais relacionados coa innovación ou coa recuperación económica necesaria por mor da COVID-19 Gastos de asesoría e consultaría financeira e laboral ordinarios ou extraordinarios realizados. Honorarios profesionais para o deseño de escaparates e servizos de mercadotecnica visual. Honorarios profesionais para o mantemento e xestión de páxinas web, redes sociais e tendas de comercio electrónico. Honorarios profesionais para o mantemento de redes informáticas e sistemas de xestión empresarial. Gastos de mantemento de hosting e TPVs virtuais. Gastos correntes necesarios para a adecuación dos locais.4º Criterios de concesión A avaliación das solicitudes realizarase mediante a aplicación dos criterios expostos a seguir. Liñas A e C: a. Peche forzado pola declaración do estado de alarma Outorgarase 3 puntos a aqueles establecementos obrigados a pechar en virtude da normativa seguinte: RD 463/2020, do 14 de marzo, polo que se declara o estado de alarma para a xestión da situación de crise sanitaria ocasionada pola COVID-19. Acordo do Consello da Xunta de Galicia, do 13 de marzo, polo que se declara a situación de emerxencia sanitaria no territorio da Comunidade Autónoma de Galicia. b. Tamaño da empresa Valorarase con 2 puntos que a empresa non supere as cinco persoas traballadoras. Neste cómputo non se inclúen as persoas promotoras. c. Uso do galego no proceso empresarial Valorarase cun máximo de 2 puntos o emprego do galego nos distintos ámbitos empresariais, tanto internos ou de xestión como externos ou relacionais. Terase en conta que a solicitude estea redactada en lingua galega así como que a páxina web do establecemento ou demais recursos promocionais ou publicitarios dispoñibles se expresen polo menos en lingua galega. Para estes efectos a persoa solicitante deberá indicar na memoria, para a súa comprobación, os enlaces de información correspondentes. Outorgarase 0.5 puntos se a instancia e a documentación do proxecto están redactadas en lingua galega e 1.5 puntos se a páxina web do establecemento e demais materiais publicitarios empregados se expresan na mesma lingua. d. Empregabilidade da muller Valorarase con 1 punto que sexa muller a persoa titular da actividade. No caso de sociedades deberase acreditar que a muller ten unha participación superior ao 50%. e. Fomento do asociacionismo Valorarase con 1 punto a pertenza a unha asociación de comerciantes ou empresarial. f. Tamaño do establecemento comercial Valorarase con 1 punto que o local comercial non supere os 150 metros cadrados de superficie comercial destinada á exposición e venda. g. Emprego xuvenil Valorarase con 1 punto que a persoa titular da actividade sexa unha moza ou mozo de ata 35 anos. No caso de sociedades deberase acreditar que a moza ou mozo ten unha participación superior ao 50%. h. Nova implantación Concederase 1 punto cando o investimento ou gasto se realice nun establecemento que iniciara a súa actividade no prazo do último ano, contado desde a data de publicación desta convocatoria no BOP. No caso de que máis dunha solicitude obteña a mesma puntuación, o desempate realizarase tendo en conta os seguintes criterios e na mesma orde de prioridade: - Peche forzado pola declaración do estado de alarma - Que sexa unha muller a persoa titular da actividade - Que sexa unha moza ou mozo de ata 35 anos o titular da actividade - O uso do galego Liña B: 1. Definición de obxectivos e target Outorgarase un máximo de 2 puntos aos proxectos que recollan explicitamente os obxectivos que persegue a acción de comunicación e definan de xeito preciso o público que pretenden alcanzar.2. Adecuación aos obxectivos Os proxectos comunicativos poderán obter un máximo de 3 puntos en función da adecuación das accións que inclúan ao cumprimento dos obxectivos que propoñan.3. Coherencia comunicativa Valorarase con 2 puntos a coherencia global da proposta e a súa relación coa imaxe corporativa ou de marca da empresa.4. Permanencia Outorgaranse 3 puntos ás accións de carácter permanente, 2 puntos ás propostas que permanezan activas durante un ano e 1 punto ás campañas ou accións de tempada ou homologables.5. Uso de canles virtuais Outorgaranse 2 puntos aos proxectos que inclúan canles virtuais para a súa difusión.6. Aproveitamento de recursos do patrimonio cultural material ou inmaterial Poderán obter 1 punto os proxectos en cuxa formulación se teña en conta o patrimonio cultural.7. Integración no contexto local Asignarase 1 punto aos proxectos que se interrelacionen co medio máis próximo (integración ou relación con outras liñas de acción do ámbito xeográfico, asociativo, cultural, económico etc.). 8. Calidade lingüística Outorgaranse ata 2 puntos ao proxectos en función da calidade lingüística dos textos que inclúan.9. Calidade gráfica Poderán outorgarse ata 2 puntos en función da calidade gráfica dos materiais.10. Profesionalización Contarán con 1 punto os proxectos formulados por profesionais do deseño e a comunicación. No caso de que máis dunha solicitude obteña a mesma puntuación, o desempate realizarase tendo en conta os seguintes criterios e coa seguinte orde de prioridade: - Calidade lingüística - Adecuación aos obxectivos propostos - Aproveitamento de recursos do patrimonio cultural material ou inmaterial.5º Contía da subvención 1. A este programa destínanse as seguintes dotacións, con carácter estimativo, dos orzamentos do Concello de Santiago de Compostela correspondentes ao ano 2020: -Liña A: 115.000 euros, con cargo á aplicación orzamentaria 010 43100 7700000. -Liña B: 15.000 euros, con cargo á aplicación orzamentaria 080 33402 4790000. -Liña C: 80.000 euros, con cargo á aplicación orzamentaria 010 43100 4790100.2. Establécese ademais unha dotación adicional por importe de 390.000 euros, que se distribuiría entre os créditos orzamentarios indicados. A efectividade desta contía adicional queda condicionada á declaración da súa dispoñibilidade logo da aprobación das modificacións orzamentarias que cumpran antes da resolución desta convocatoria.3. Antes de que se resolva a concesión publicarase no BOP a declaración de créditos dispoñibles e a súa distribución definitiva, sen que tal publicidade implique a apertura de prazo para presentar novas solicitudes nin o inicio dun novo cómputo de prazo para resolver.4. O órgano competente, á vista das solicitudes presentadas e da proposta da comisión de valoración, decidirá o número de proxectos que se van subvencionar con cargo a cada un dos tres apartados anteriores.5. O importe da subvención será o de menor contía entre os dous seguintes: a) O calculado segundo a aplicación da seguinte fórmula: Importe da axuda ao proxecto (i) = (orzamento global da liña da convocatoria á que opta) x (puntuación obtida polo proxecto i)/ suma das puntuacións obtidas por todos os proxectos con dereito a subvención na mesma liña. b) O 80% do importe total do orzamento de gastos. En todo caso, a contía individualizada da subvención que se outorgue será como máximo de 5.000 € por liña (é dicir, 15.000 € como máximo para o conxunto das liñas, por persoa beneficiaria). 6. En ningún caso o importe das axudas concedidas ao abeiro desta convocatoria poderá ser de tal contía que, illadamente ou en concorrencia coas concedidas por outras administracións ou entes públicos ou privados, nacionais ou internacionais, supere o custo total da actividade que vaia desenvolver a persoa beneficiaria.6º Solicitudes e documentación 1. As solicitudes, segundo o modelo do anexo II, dirixiranse á Alcaldía do Concello de Santiago de Compostela e presentaranse no Rexistro Xeral do Concello (rúa do Presidente Salvador Allende, 4), ou por calquera dos medios previstos no artigo 16.4 da Lei 39/2015 de procedemento administrativo común das administracións públicas, que estean habilitados.2. As persoas solicitantes da liña B, xunto co anexo II, deberán achegar unha memoria que describa o proxecto de comunicación en lingua galega para o que solicitan a axuda, que debe conter os datos necesarios para aplicar os criterios de valoración sinalados nestas bases. Esta memoria debe incluír un orzamento desagregado coas distintas partidas económicas.3. As persoas solicitantes das liñas A e C, xunto co anexo II, deberán achegar unha memoria para cada unha das liñas a que concorran, na que describan os investimentos ou os gastos para os que solicitan a axuda, xunto cun orzamento desagregado coas distintas partidas económicas.4. A presentación da solicitude supón aceptar as bases reguladoras desta convocatoria.5. Se a solicitude se presenta a través dun medio distinto do Rexistro Xeral do Concello de Santiago, dentro do mesmo prazo límite, enviarase unha copia, xunto co resgardo, selo de entrada ou acreditación de que foi presentada que corresponda, ao enderezo de correo electrónico comercio@santiagodecompostela. gal.7º Prazo de presentación de solicitudes O prazo de presentación de solicitudes será de vinte días hábiles e contarase desde o día seguinte ao da publicación desta convocatoria no BOP.8º Instrución do procedemento Recibidas as solicitudes, os departamentos de Comercio e Lingua Galega levarán a cabo a instrución do procedemento e realizarán de oficio cantas actuacións consideren necesarias para determinar, coñecer e comprobar os datos en virtude dos que se deba formular a proposta de resolución.9º Corrección de solicitudes. Publicación de listaxes provisionais de persoas beneficiarias Unha vez recibidas e analizadas as solicitudes presentadas, na web do programa http://coidarparamellorar.santiagodecompostela. gal/, publicaranse as seguintes listaxes: Listaxe A). Listaxe de persoas propostas como beneficiarias. Deberán presentar, no prazo de dez días hábiles e polos mesmos medios indicados na base 6ª, os documentos en formato orixinal ou copia compulsada que se indican a seguir, xunto co modelo do anexo III. De non o facer, entenderase que desisten do seu pedimento e ditarase unha resolución neste sentido nos termos previstos no artigo 21 da Lei 39/2015 de procedemento administrativo común. Alta no réxime de autónomos das persoas promotoras. Escritura de constitución da sociedade mercantil, se é o caso. Alta no IAE ou declaración de alta no censo de obrigados tributarios segundo corresponda. NIF da persoa física ou xurídica. Se se trata dunha persoa xurídica achegarase tamén o documento de identidade da persoa que posúe a representación da sociedade e o documento que acredite esta representación. Certificados de estar ao corrente nos pagamentos coa Seguridade Social, a Axencia Estatal da Administración Tributaria e Xunta de Galicia. Comprobarase de oficio que a persoa solicitante está tamén ao corrente co Concello de Santiago. Estes certificados só terán que achegarse se a proposta de subvención é igual ou superior a 3.000 €. Documentación acreditativa do número de persoas empregadas na empresa (RNT e RLC) o mes anterior á presentación da solicitude ou, se é o caso, certificación da Seguridade Social de que non existe persoal empregado. Se é o caso, certificado expedido polo órgano competente que acredite formar parte dun centro comercial aberto, asociación empresarial ou de comerciantes. As persoas incluídas na listaxe de posibles beneficiarias cuxas solicitudes presenten defectos deberán emendar o que se indique dentro dos mesmos dez días de prazo para presentar a documentación anterior, que, así mesmo, deben achegar. De non o facer, entenderase desisten do seu pedimento e ditarase unha resolución neste sentido nos termos previstos no artigo 21 da Lei 39/2015 de procedemento administrativo común. Listaxe B). Listaxe de agarda. Para o caso de se presentaren máis solicitudes das que poden ser atendidas coa dotación prevista, unha vez ordenadas segundo os criterios destas bases, formarán esta listaxe aquelas susceptibles de seren propostas como beneficiarias se se producen baixas na listaxe A). De se producir esta circunstancia seralles notificada individualmente. Listaxe C). Listaxe de solicitudes rexeitadas por non cumpriren os requisitos da convocatoria para os efectos de que, se así o consideran, poidan formular alegacións no prazo de dez días hábiles.10º Resolución do órgano competente 1. A avaliación das solicitudes, consonte os criterios de valoración establecidos na base 4ª, será realizada por unha comisión avaliadora composta polos seguintes membros: Presidente/a: o alcalde Vogais: a concelleira de Políticas Lingüísticas e tres técnicos/as municipais nomeados/as pola Presidencia. Actuará como secretaria da comisión unha das persoas nomeadas como vogais técnicas.2. Á vista da instrución do procedemento e da avaliación efectuada, o Alcalde formulará a proposta de resolución á Xunta de Goberno Local, que será o órgano competente para resolver.3. O procedemento resolverase no prazo máximo dun mes a partir da data límite de presentación de solicitudes. Transcorrido este prazo sen que recaia resolución expresa, a solicitude estenderase rexeitada por silencio administrativo.11º Xustificación 1. A data límite de xustificación será o 2 de novembro de 2020.2. A xustificación do investimento ou gasto realizado, segundo o modelo do anexo IV, dirixirase á Alcaldía do Concello de Santiago de Compostela e presentarase polos mesmos medios indicados na base 6ª. 3. O modelo de xustificación (anexo IV) deberá ir acompañado da seguinte documentación en orixinal ou fotocopia compulsada. Certificado bancario de titularidade de conta. Certificados de estar ao corrente nos pagamentos coa Seguridade Social, a Axencia Estatal da Administración Tributaria e Xunta de Galicia. Comprobarase de oficio que a persoa solicitante está tamén ao corrente co Concello de Santiago. Se o importe da subvención concedida foi inferior a 3.000 € será suficiente con cubrir o apartado correspondente do modelo incluído no anexo IV, no que se declara responsablemente que a persoa está ao corrente con estas administracións. Memoria descritiva do investimento ou do gasto realizado, acompañada das facturas, ou documentos substitutivos nos casos previstos no RD 1496/2003 polo que se aproba o Regulamento polo que se regulan as obrigas de facturación, que acrediten a realización dos custes, en relación nominativa, agrupadas por accións realizadas, segundo corresponda. Deberán achegarse os comprobantes de pagamento (con selo do banco orixinal) mediante transferencia bancaria e/ou domiciliación do gasto en conta corrente. Non se admitirán orzamentos ou facturas proforma. Cando o importe do gasto subvencionable sexa igual ou superior á contía de 15.000 euros, no suposto de subministración ou prestación de servizos, ou de 40.000 euros, no caso de obras, a persoa beneficiaria deberá solicitar como mínimo tres ofertas de diferentes provedores con carácter previo á contratación do compromiso, salvo que polas especiais características dos gastos subvencionables non exista no mercado suficiente número de entidades que os subministren ou presten ou que o gasto se realizase con anterioridade á solicitude da subvención. A elección entre as ofertas presentadas, que deberá achegarse na xustificación, realizarase consonte os criterios de eficiencia e economía, e deberá xustificarse expresamente a elección cando non recaia na proposta económica máis vantaxosa.4. A xustificación deberá alcanzar cando menos o importe da subvención concedida. Se existen outras subvencións para o mesmo proxecto, o importe que cómpre xustificar será a suma de todas elas.12º Recursos As resolucións que se diten neste procedemento esgotan a vía administrativa e contra elas cabe interpor recurso contencioso-administrativo, no prazo de dous meses, ante o órgano competente da xurisdición contencioso-administrativa. Tamén poderá formularse, con carácter potestativo, recurso de reposición, no prazo dun mes, ante o mesmo órgano que ditara a resolución impugnada, consonte o disposto na Lei 29/1998, do 13 de xullo, reguladora da xurisdición contencioso-administrativa, e na Lei 39/2015 de procedemento administrativo común das administracións públicas.13º Obrigas das persoas beneficiarias - Colaborar na realización de visitas de seguimento e control e facilitar toda a información que lles sexa requirida pola Intervención do Concello, polo Tribunal de Contas e polo Consello de Contas, así como por calquera outra institución nacional ou comunitaria que interveña no exercicio das súas funcións de fiscalización e control do destino das axudas. - Comunicar ao órgano concedente, en canto se coñeza, calquera modificación das condicións tidas en conta para a concesión da subvención, así como dos compromisos e obrigas asumidas polas persoas beneficiarias e, de ser o caso, a obtención concorrente de subvencións, axudas, ingresos ou recursos que financien a actividade subvencionada. - Adoptar as medidas de difusión contidas no artigo 15.3 da Lei 9/2007 de subvencións de Galicia. Estas medidas deberán adecuarse ao obxecto subvencionado e poderán consistir na inclusión da imaxe institucional da entidade concedente así como en lendas relativas ao financiamento público en carteis, placas, material impreso, medios electrónicos ou audiovisuais, ou ben en mencións realizadas en medios de comunicación. - Proceder ao reintegro dos fondos percibidos nos supostos legalmente establecidos. - As restantes obrigas estabelecidas con carácter xeral na Lei 9/2007 de subvencións de Galicia e na Lei 38/2003 xeral de subvencións.14 º Incompatibilidades Esta axuda quedará suxeita ao réxime de axudas de minimis, polo que non poderán exceder os limites cuantitativos (200.000 euros nun período de tres anos, agás para o sector do transporte por estrada que é de 100.000 euros) establecidos no Regulamento (CE) 1998/2006, da Comisión da Unión Europea, do 15 de decembro de 2006, relativo á aplicación dos artigos 87 e 88 do Tratado CE ás axudas de minimis (DOUE nº L379/5, do 28 de decembro). Será compatible con outras subvencións ou axudas concedidas por outras administracións ou entes públicos ou privados, nacionais ou internacionais, co límite establecido na base 5ª apartado 5.15º Reintegro Procederá a revogación das subvencións e axudas, así como o reintegro total ou parcial das cantidades percibidas e a esixencia dos xuros de mora que cumpran, nos casos e nos termos previstos no título II da Lei 9/2007 de subvencións de Galicia e da Lei 38/2003 xeral de subvencións e normativa de desenvolvemento.16º Modificación da resolución de concesión Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos ou privados, nacionais ou internacionais, poderá dar lugar á modificación da resolución e eventualmente á súa revogación.17º Entrada en vigor e vixencia Estas bases entrarán en vigor ao día seguinte a súa publicación no Boletín Oficial da Provincia.18º Financiamento 1. Esta convocatoria está dotada cun crédito de 210.000 euros distribuído, de xeito estimativo, entre os créditos orzamentarios que seguen: -Liña A: 115.000 euros con cargo á aplicación orzamentaria 010 43100 7700000. -Liña B: 15.000 euros, con cargo á aplicación orzamentaria 080 33402 4790000. -Liña C: 80.000 euros, con cargo á aplicación orzamentaria 010 43100 4790100.2. Establécese, ademais, unha dotación adicional por importe de 390.000 euros que se distribuirá entre os créditos orzamentarios indicados. A efectividade desta contía adicional queda condicionada á declaración da súa dispoñibilidade logo de que se aproben as modificacións orzamentarias que cumpran e antes da resolución desta convocatoria.3. Antes de que se resolva a concesión publicarase no BOP a declaración de créditos dispoñibles e a súa distribución definitiva, sen que tal publicidade implique a apertura de prazo para presentar novas solicitudes nin o inicio dun novo cómputo de prazo para resolver. Anexos dispoñibles na páxina web do departamento de Comercio: http://comercio.santiagodecompostela. gal e en http://coidarparamellorar.santiagodecompostela. gal/ Anexo I. Epígrafes do imposto de actividades económicas preferentemente subvencionables. Anexo II. Modelo de solicitude. Anexo III. Modelo para achegar documentación en caso de resultar beneficiaria. Anexo IV. Xustificación de subvención. ANEXO I EPÍGRAFES DO IAE SUBVENCIONABLES PREFERENTEMENTE 641. Comercio polo miúdo de froitas, verduras, hortalizas e tubérculos.642. Comercio polo miúdo de carnes e miúdos; de produtos derivados cárnicos elaborados: de ovos, aves, coellos de granxa, caza; e de produtos derivados deles.643. Comercio polo miúdo de peixes e doutros produtos da pesca, da acuicultura e caracois.644. Comercio polo miúdo de pan, pastelaría, confeitaría e similares, e de leite e produtos lácteos.645. Comercio polo miúdo de viños e bebidas de todas as clases.647.1. Comercio polo miúdo de produtos alimenticios e de bebidas en establecementos con vendedor.647.2. Comercio polo miúdo de produtos alimenticios e de bebidas en réxime de autoservizo ou mixto en establecementos cuxa sala de vendas teña unha superficie inferior a 120 metros cadrados.647.3. Comercio polo miúdo de calquera clase de produtos alimenticios e bebidas en réxime de autoservizo ou mixto en superservizos, denominados así cando a superficie da súa sala de vendas estea comprendida entre 120 e 399 metros cadrados.651. Comercio polo miúdo de produtos téxtiles, confección, calzado, peles e artigos de coiro.652.2. Comercio polo miúdo de produtos de drogaría, perfumaría e cosmética, limpeza, pinturas, vernices, disolventes, papeis e outros produtos para a decoración, e de produtos químicos.652.3. Comercio polo miúdo de produtos de perfumaría e cosmética, e de artigos para hixiene e aseo persoal.652.4. Comercio polo miúdo de plantas e herbas en herbolarios.653. Comercio polo miúdo de artigos para o equipamento do fogar e a construción.654.2. Comercio polo miúdo de accesorios e pezas de recambio para vehículos terrestres.654.5. Comercio polo miúdo de toda clase de maquinaria, salvo aparellos do fogar, de oficina, médicos, ortopédicos, ópticos e fotográficos.656. Comercio polo miúdo de bens usados tales como mobles, prendas e utensilios ordinarios de uso doméstico.657. Comercio polo miúdo de instrumentos musicais en xeral, así como dos seus accesorios.659.2. Comercio polo miúdo de mobles de oficina e máquinas e equipamentos de oficina.659.3. Comercio polo miúdo de aparellos e instrumentos médicos, ortopédicos, ópticos e fotográficos.659.4. Comercio polo miúdo de libros, xornais, artigos de papelaría e escritorio e artigos de debuxo e belas artes.659.5. Comercio polo miúdo de artigos de xoiaría, reloxaría, prataría e bixutaría.659.6. Comercio polo miúdo de xoguetes, artigos de deporte, roupa deportiva, de vestido, calzado e toucado, armas, cartucharía e artigos de pirotecnia.659.7. Comercio polo miúdo de sementes, fertilizantes, flores e plantas e pequenos animais.659.9. Comercio polo miúdo doutros produtos no especificados nesta agrupación, excepto os que deban clasificarse na epígrafe 653.9. 661.3. Comercio polo miúdo en almacéns populares, entendendo por tales aqueles establecementos que ofrecen en seccións múltiples e venden en autoservizo ou en preselección unha variedade relativamente ampla e pouco profunda de bens de consumo, cunha gama de prezos baixa e un servizo reducido.662.2. Comercio polo miúdo de toda clase de artigos, incluíndo alimentación e bebidas, en establecementos distintos dos especificados no grupo 661 e na epígrafe 662.1. 691.1. Reparación de artigos eléctricos para o fogar 691.9. Reparación doutros bens de consumo N. C. O. P. ANEXO II MODELO DE SOLICITUDE CONVOCATORIA DE AXUDAS PARA A MELLORA E INNOVACIÓN DO COMERCIO LOCAL ANUALIDADE 2020 1. DATOS DE IDENTIFICACIÓN DA PERSOA QUE SOLICITA DI / NIF Nome e apelidos / Razón social Enderezo completo Municipio Código postal Teléfono Correo electrónico Nome comercial do establecemento Epígrafe do IAE 2. DATOS PARA NOTIFICACIÓNS DI / NIF Nome e apelidos / Razón social Enderezo completo Municipio Código postal Teléfono Correo electrónico 3. DOCUMENTACIÓN Memoria do investimento para o que se solicita a axuda (liña A) Memoria do proxecto de comunicación en lingua galega (liña B) Memoria do gasto para o que se solicita a axuda (liña C) 4. DATOS PARA AVALIAR OS CRITERIOS DE CONCESIÓN (cubrir ou marcar o que corresponda) 4.1. LIÑAS A e C Número de persoas empregadas (non incluír as persoas promotoras) Xénero da persoa titular da empresa: Muller / Home. No caso de sociedades mercantís, marcar o xénero da persoa ou persoas que posúen máis do 50% do capital social da empresa: Muller / Home Idade da persoa titular da empresa: Pertenza a algunha asociación empresarial: Si / Non. Se a resposta é afirmativa, indique cal: Metros cadrados do establecemento: Data de inicio da actividade: Para os efectos da valoración do uso do galego na empresa, indique os enlaces de información: 4.2. LIÑA B: Avaliarase coa memoria que debe acompañar esta solicitude e incluír os datos necesarios para analizar os criterios que sinalan as bases.5. COMPROMISOS QUE ADQUIRE: Acepta as bases da convocatoria de subvencións na súa integridade. Cumpre os requisitos para optar ás axudas previstas nesta convocatoria. Comprométese a comunicar calquera axuda que obteña de administracións públicas ou doutros entes para o mesmo proxecto.6. DECLARACIÓN RESPONSABLE: (sinale o que corresponda) Declaro de xeito responsable: Que os datos e documentos que achego son certos e auténticos. Que a empresa está ao corrente nos pagamentos á Seguridade Social, á Axencia Estatal da Administración Tributaria, á Xunta de Galicia. Que a empresa non incorre en ningunha das prohibicións para ser beneficia de subvencións públicas, recollidas nos apartados 2º e 3º do artigo 10 da Lei 9/2007 de subvencións de Galicia. Que para o mesmo proxecto, se solicitaron e/ou obtiveron as axudas que se relacionan a seguir: Axuda Organismo Disposición reguladora Solicitada / concedida Ano Importe Que para este proxecto non se solicitou nin obtivo ningunha axuda doutras administracións públicas competentes ou doutros entes públicos, nacionais ou internacionais.7. SOLICITUDE QUE FORMULA Unha subvención dentro da convocatoria de concorrencia competitiva para a recuperación, mellora e innovación do comercio local, anualidade 2020, na(s) liña(s): Liña A: axudas para investimentos na adecuación física dos locais, TIC e outras innovacións por unha contía de _________________ euros. Liña B: axudas para gastos de comunicación realizada en lingua galega, por unha contía de ________________ euros. Liña C: axudas para gastos na adecuación dos negocios e en servizos profesionais relacionados coa innovación ou coa recuperación económica necesaria por mor da COVID-19, por unha contía de _________________ euros. Santiago de Compostela,. de. de 2020. (Asinado pola persoa interesada) ALCALDÍA DO CONCELLO DE SANTIAGO DE COMPOSTELA Consonte o disposto na Lei orgánica 15/1999, do 13 de decembro, de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Santiago relacionados con este trámite, coa finalidade de utilizalos para as xestións municipais derivadas dos procedementos e consultas que inicia a persoa interesada con esta solicitude. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. ANEXO III MODELO PARA ACHEGAR DOCUMENTACIÓN EN CASO DE RESULTAR BENEFICIARIA 1. DATOS DE IDENTIFICACIÓN DA PERSOA QUE PRESENTA A DOCUMENTACIÓN DI /CIF Nome e apelidos/Razón social Enderezo completo Municipio Código postal Teléfono Correo electrónico 2. DATOS DE IDENTIFICACIÓN DA EMPRESA BENEFICIARIA Nome comercial do establecemento Enderezo completo Municipio Código postal Teléfono 3. DOCUMENTACIÓN QUE PRESENTA (marque o que corresponda) Alta no réxime de autónomos das persoas promotoras. Escritura de constitución da sociedade mercantil. Alta no IAE ou no censo de obrigados tributarios. Tarxeta de identificación fiscal da empresa Documento de identidade da persoa representante Poder de representación Certificados de estar ao corrente nos pagamentos coa Seguridade Social, a Axencia Estatal da Administración Tributaria e Xunta de Galicia (só no caso de que a proposta de subvención sexa igual ou superior a 3.000 €). Documentación acreditativa do número de persoas empregadas na empresa (RNT e RLC) ou, se é o caso, certificación da Seguridade Social de que non conta con persoal empregado. Certificado expedido polo órgano competente de estar integrado nun centro comercial aberto, asociación empresarial ou de comerciantes. Emenda da solicitude inicial Se algunha documentación consta xa en poder do Concello e non desexa presentala, deberá indicar a seguir os documentos de que se trata e identificar o expediente en que constan. Neste caso, enténdese que manifesta expresamente que a documentación non tivo modificacións. Documento ______________________________ Expediente _________________ Documento ______________________________ Expediente _________________ Santiago de Compostela,. de. de 2020 (Asinado pola persoa interesada) ALCALDÍA DO CONCELLO DE SANTIAGO DE COMPOSTELA ____________________________________________________________________________ Consonte o disposto na Lei orgánica 15/1999, do 13 de decembro, de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Santiago relacionados con este trámite, coa finalidade de utilizalos para as xestións municipais derivadas dos procedementos e consultas que inicia a persoa interesada con esta solicitude. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. ANEXO IV XUSTIFICACIÓN DA SUBVENCIÓN PARA A MELLORA E INNOVACIÓN DO COMERCIO LOCAL. PROGRAMA COIDAR PARA MELLORAR. ANUALIDADE 2020 DI / NIF Nome e apelidos Enderezo completo Municipio Código postal Teléfono Correo electrónico En nome propio ou en representación da entidade beneficiaria que segue: Nome NIF CERTIFICO: 1º. Que as accións para as que se concedeu a subvención, e que a seguir se detallan, foron realizadas na súa totalidade Nome da actividade, programa, actuación: Liña A: Liña B: Liña C: Convocatoria: Datas de realización: Orzamento total das actuacións: Liña A: Liña B: Liña C: 2º.- Que se xustifican os seguintes gastos, xerados nas actividades concretas que se subvencionan: Liña A: Nº de factura Concepto Importe (sen IVE) Data de pagamento Importe total que se xustifica Liña B: Nº de factura Concepto Importe (sen IVE) Data de pagamento Importe total que se xustifica Liña C: Nº de factura Concepto Importe (sen IVE) Data de pagamento Importe total que se xustifica Que se achegan as facturas ou documentos substitutivos correspondentes a estes gastos, así como a xustificación do seu pagamento.3º. Que as subvencións solicitadas ou concedidas por outras entidades para a realización da actividade subvencionada foron as seguintes: ENTIDADE CONCEDENTE IMPORTE Total 4º. Que os restantes gastos xerados pola actividade subvencionada foron financiados con cargo a ____________________________________________________. 5º. Que o importe dos ingresos e subvencións concedidas non supera o importe total dos gastos xerados e todas as achegas se destinaron á actividade subvencionada.6º. Que a empresa está ao corrente nos pagamentos coa Seguridade Social coa Axencia Estatal da Administración Tributaria e coa Xunta de Galicia e non incorre en ningunha das prohibicións para ser beneficia de subvención públicas, recollidas nos apartados 2º e 3º do artigo 10 da Lei 9/2007 de subvencións de Galicia. DOCUMENTACIÓN QUE SE ACHEGA: Certificado bancario de titularidade de conta. Certificados de estar ao corrente nos pagamentos coa Seguridade Social, a Axencia Estatal da Administración Tributaria e Xunta de Galicia (só se o importe da subvención concedida é igual ou superior a 3.000 €). Memoria descritiva do investimento ou do gasto realizado. Facturas ou documentos substitutivos Comprobantes de pagamento (con selo do banco orixinal) Santiago de Compostela, ___ de ______________ de _____ (Sinatura) ALCALDÍA DO CONCELLO DE SANTIAGO DE COMPOSTELA Consonte o disposto na Lei orgánica 15/1999, do 13 de decembro, de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Santiago relacionados con este trámite, coa finalidade de utilizalos para as xestións municipais derivadas dos procedementos e consultas que inicia a persoa interesada con esta solicitude. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. Santiago de Compostela 29/4/2020 O Alcalde. Justo Vicente Fosas Huamanchumo ___________ Bases da convocatoria de axudas á mellora e innovación do comercio local. Anualidade 2020 BDNS(Identif.):504615 BASES DA CONVOCATORIA DE AXUDAS PARA A MELLORA E INNOVACIÓN DO COMERCIO LOCAL. PROGRAMA COIDAR PARA MELLORAR. ANUALIDADE 2020 1º Obxecto O obxecto destas bases é regular a concesión, en réxime de concorrencia competitiva, de axudas para a mellora e innovación do comercio local, no marco do programa “Coidar para mellorar”, correspondentes á anualidade 2020. Os obxectivos específicos destas axudas, que tratan de fomentar a cultura da innovación no comercio local como ferramenta fundamental para incrementar a súa competitividade empresarial, son: Promover a implantación de tecnoloxías da información e da comunicación (TIC). Mellorar as condicións físicas dos locais en cuestións relacionadas coa distribución e funcionalidade dos espazos, a accesibilidade, a sostibilidade e o atractivo comercial. Dotar os establecementos de equipamento e tecnoloxía que melloren a súa competitividade. Implementar procesos de mellora comunicativa. Incorporar ou ampliar o uso da lingua galega. Achegar recursos para atender determinados gastos correntes realizados con motivo da situación derivada da COVID-19, e facilitar a recuperación económica do sector comercial. A convocatoria inclúe tres liñas de subvención, compatibles entre si, coa salvidade que establece a base 12ª desta convocatoria en relación cos establecementos situados no ámbito do Plan especial da Cidade Histórica. -Liña A: axudas para investimentos na adecuación física dos locais, TICs e innovación. -Liña B: axudas para gastos de comunicación realizada en lingua galega. -Liña C: axudas para gastos na adecuación dos negocios e en servizos profesionais relacionados coa innovación ou coa recuperación económica necesaria por mor da COVID-19. Os gastos subvencionables aparecen relacionados na base cuarta desta convocatoria.2º Persoas beneficiarias Poderán resultar beneficiarias as persoas físicas ou xurídicas, ou sociedades civís, legalmente constituídas, que cumpran os seguintes requisitos: Que a súa actividade principal estea preferentemente incluída nalgunha das agrupacións ou epígrafes correspondentes á clasificación do imposto de actividades económicas relacionadas no anexo I. En caso de non se cubriren as axudas dispoñibles en cada unha das liñas con actividades preferentes, poderán resultar beneficiarias persoas cunha actividade económica distinta das recollidas no anexo. Que o local comercial sobre o que se realice o investimento ou gasto se atope no municipio de Santiago de Compostela. Os comercios localizados no ámbito do Plan especial de rehabilitación da Cidade Histórica quedan excluídos da posibilidade de obteren axudas para gastos investimentos na adecuación física dos locais, dentro da liña A, ao poderen concorrer á convocatoria específica do programa “Localízate”, dirixido á mellora da accesibilidade e da eficiencia enerxética, á mellora da imaxe exterior e ao acondicionamento interior dos locais da Cidade Histórica de Santiago de Compostela, convocada polo Consorcio de Santiago. Os requisitos deben cumprise no momento da publicación desta convocatoria no BOP.3º Gastos subvencionables Con carácter xeral, consideraranse subvencionables os gastos e investimentos que, de xeito indubidable, respondan á natureza da actuación subvencionada, beneficien ou teñan como lugar de realización a sede de actividade comercial e sexan realizados e efectivamente pagados desde o 1 de xaneiro de 2020 ata o 2 de novembro de 2020. Segundo o artigo 29.8º da Lei 9/2007, en ningún caso se consideran gastos subvencionables os impostos indirectos cando sexan susceptibles de recuperación ou compensación nin os impostos persoais sobre a renda. Estas axudas teñen carácter finalista polo que o importe da subvención concedida non poderá ser empregado para outros fins. Esíxese un mínimo de 600 € (IVE excluído) en gastos xustificados para poder concorrer a esta convocatoria. Os gastos teñen que ser pagados por transferencia bancaria, talón bancario, domiciliación bancaria ou cargo en conta a través de tarxeta. Non se aceptan gastos pagados en efectivo. Detállanse a seguir os gastos subvencionables en cada unha das liñas destas axudas: Liña A. Investimentos para a adecuación dos locais Obras de reforma e/ou ampliación do local ocupado pola empresa. Mellora de illamentos, equipamentos e instalacións. Substitución de ventas, portas ou outros elementos de peche, adquisición/substitución de mobiliario e elementos de decoración, luminarias, intervencións en fachadas e instalación/substitución de letreiros e rótulos comerciais. Maquinaria e bens de equipo, incluídos os informáticos, relacionados coa actividade produtiva da empresa. Periféricos e outros compoñentes (lectores de códigos de barras, caixóns portamoedas, impresoras de tíckets etc.). TPV integrados. Paquetes de software de xestión, organización ou comercialización empresarial e licenzas precisas para a realización da actividade da empresa. Outros investimentos en innovacións, relacionados coa incorporación de novos procesos, métodos de comercialización (comercio electrónico) ou de organización empresariais. Liña B. Gastos de comunicación, realizada en lingua galega Honorarios profesionais para o deseño ou actualización da imaxe corporativa, do seu desenvolvemento, aplicacións Honorarios profesionais para o deseño, redacción, programación ou xestión de calquera material comunicativo, físico ou virtual. Gastos relativos á produción e reprodución de materiais comunicativos, tanto en formato físico como virtual. Gastos de produción e organización de eventos comunicativos ou promocionais. Liña C: axudas para gastos na adecuación dos negocios e en servizos profesionais relacionados coa innovación ou coa recuperación económica necesaria por mor da COVID-19 Gastos de asesoría e consultaría financeira e laboral ordinarios ou extraordinarios realizados. Honorarios profesionais para o deseño de escaparates e servizos de mercadotecnica visual. Honorarios profesionais para o mantemento e xestión de páxinas web, redes sociais e tendas de comercio electrónico. Honorarios profesionais para o mantemento de redes informáticas e sistemas de xestión empresarial. Gastos de mantemento de hosting e TPVs virtuais. Gastos correntes necesarios para a adecuación dos locais.4º Criterios de concesión A avaliación das solicitudes realizarase mediante a aplicación dos criterios expostos a seguir. Liñas A e C: a. Peche forzado pola declaración do estado de alarma Outorgarase 3 puntos a aqueles establecementos obrigados a pechar en virtude da normativa seguinte: RD 463/2020, do 14 de marzo, polo que se declara o estado de alarma para a xestión da situación de crise sanitaria ocasionada pola COVID-19. Acordo do Consello da Xunta de Galicia, do 13 de marzo, polo que se declara a situación de emerxencia sanitaria no territorio da Comunidade Autónoma de Galicia. b. Tamaño da empresa Valorarase con 2 puntos que a empresa non supere as cinco persoas traballadoras. Neste cómputo non se inclúen as persoas promotoras. c. Uso do galego no proceso empresarial Valorarase cun máximo de 2 puntos o emprego do galego nos distintos ámbitos empresariais, tanto internos ou de xestión como externos ou relacionais. Terase en conta que a solicitude estea redactada en lingua galega así como que a páxina web do establecemento ou demais recursos promocionais ou publicitarios dispoñibles se expresen polo menos en lingua galega. Para estes efectos a persoa solicitante deberá indicar na memoria, para a súa comprobación, os enlaces de información correspondentes. Outorgarase 0.5 puntos se a instancia e a documentación do proxecto están redactadas en lingua galega e 1.5 puntos se a páxina web do establecemento e demais materiais publicitarios empregados se expresan na mesma lingua. d. Empregabilidade da muller Valorarase con 1 punto que sexa muller a persoa titular da actividade. No caso de sociedades deberase acreditar que a muller ten unha participación superior ao 50%. e. Fomento do asociacionismo Valorarase con 1 punto a pertenza a unha asociación de comerciantes ou empresarial. f. Tamaño do establecemento comercial Valorarase con 1 punto que o local comercial non supere os 150 metros cadrados de superficie comercial destinada á exposición e venda. g. Emprego xuvenil Valorarase con 1 punto que a persoa titular da actividade sexa unha moza ou mozo de ata 35 anos. No caso de sociedades deberase acreditar que a moza ou mozo ten unha participación superior ao 50%. h. Nova implantación Concederase 1 punto cando o investimento ou gasto se realice nun establecemento que iniciara a súa actividade no prazo do último ano, contado desde a data de publicación desta convocatoria no BOP. No caso de que máis dunha solicitude obteña a mesma puntuación, o desempate realizarase tendo en conta os seguintes criterios e na mesma orde de prioridade: - Peche forzado pola declaración do estado de alarma - Que sexa unha muller a persoa titular da actividade - Que sexa unha moza ou mozo de ata 35 anos o titular da actividade - O uso do galego Liña B: 1. Definición de obxectivos e target Outorgarase un máximo de 2 puntos aos proxectos que recollan explicitamente os obxectivos que persegue a acción de comunicación e definan de xeito preciso o público que pretenden alcanzar.2. Adecuación aos obxectivos Os proxectos comunicativos poderán obter un máximo de 3 puntos en función da adecuación das accións que inclúan ao cumprimento dos obxectivos que propoñan.3. Coherencia comunicativa Valorarase con 2 puntos a coherencia global da proposta e a súa relación coa imaxe corporativa ou de marca da empresa.4. Permanencia Outorgaranse 3 puntos ás accións de carácter permanente, 2 puntos ás propostas que permanezan activas durante un ano e 1 punto ás campañas ou accións de tempada ou homologables.5. Uso de canles virtuais Outorgaranse 2 puntos aos proxectos que inclúan canles virtuais para a súa difusión.6. Aproveitamento de recursos do patrimonio cultural material ou inmaterial Poderán obter 1 punto os proxectos en cuxa formulación se teña en conta o patrimonio cultural.7. Integración no contexto local Asignarase 1 punto aos proxectos que se interrelacionen co medio máis próximo (integración ou relación con outras liñas de acción do ámbito xeográfico, asociativo, cultural, económico etc.). 8. Calidade lingüística Outorgaranse ata 2 puntos ao proxectos en función da calidade lingüística dos textos que inclúan.9. Calidade gráfica Poderán outorgarse ata 2 puntos en función da calidade gráfica dos materiais.10. Profesionalización Contarán con 1 punto os proxectos formulados por profesionais do deseño e a comunicación. No caso de que máis dunha solicitude obteña a mesma puntuación, o desempate realizarase tendo en conta os seguintes criterios e coa seguinte orde de prioridade: - Calidade lingüística - Adecuación aos obxectivos propostos - Aproveitamento de recursos do patrimonio cultural material ou inmaterial.5º Contía da subvención 1. A este programa destínanse as seguintes dotacións, con carácter estimativo, dos orzamentos do Concello de Santiago de Compostela correspondentes ao ano 2020: -Liña A: 115.000 euros, con cargo á aplicación orzamentaria 010 43100 7700000. -Liña B: 15.000 euros, con cargo á aplicación orzamentaria 080 33402 4790000. -Liña C: 80.000 euros, con cargo á aplicación orzamentaria 010 43100 4790100.2. Establécese ademais unha dotación adicional por importe de 390.000 euros, que se distribuiría entre os créditos orzamentarios indicados. A efectividade desta contía adicional queda condicionada á declaración da súa dispoñibilidade logo da aprobación das modificacións orzamentarias que cumpran antes da resolución desta convocatoria.3. Antes de que se resolva a concesión publicarase no BOP a declaración de créditos dispoñibles e a súa distribución definitiva, sen que tal publicidade implique a apertura de prazo para presentar novas solicitudes nin o inicio dun novo cómputo de prazo para resolver.4. O órgano competente, á vista das solicitudes presentadas e da proposta da comisión de valoración, decidirá o número de proxectos que se van subvencionar con cargo a cada un dos tres apartados anteriores.5. O importe da subvención será o de menor contía entre os dous seguintes: a) O calculado segundo a aplicación da seguinte fórmula: Importe da axuda ao proxecto (i) = (orzamento global da liña da convocatoria á que opta) x (puntuación obtida polo proxecto i)/ suma das puntuacións obtidas por todos os proxectos con dereito a subvención na mesma liña. b) O 80% do importe total do orzamento de gastos. En todo caso, a contía individualizada da subvención que se outorgue será como máximo de 5.000 € por liña (é dicir, 15.000 € como máximo para o conxunto das liñas, por persoa beneficiaria). 6. En ningún caso o importe das axudas concedidas ao abeiro desta convocatoria poderá ser de tal contía que, illadamente ou en concorrencia coas concedidas por outras administracións ou entes públicos ou privados, nacionais ou internacionais, supere o custo total da actividade que vaia desenvolver a persoa beneficiaria.6º Solicitudes e documentación 1. As solicitudes, segundo o modelo do anexo II, dirixiranse á Alcaldía do Concello de Santiago de Compostela e presentaranse no Rexistro Xeral do Concello (rúa do Presidente Salvador Allende, 4), ou por calquera dos medios previstos no artigo 16.4 da Lei 39/2015 de procedemento administrativo común das administracións públicas, que estean habilitados.2. As persoas solicitantes da liña B, xunto co anexo II, deberán achegar unha memoria que describa o proxecto de comunicación en lingua galega para o que solicitan a axuda, que debe conter os datos necesarios para aplicar os criterios de valoración sinalados nestas bases. Esta memoria debe incluír un orzamento desagregado coas distintas partidas económicas.3. As persoas solicitantes das liñas A e C, xunto co anexo II, deberán achegar unha memoria para cada unha das liñas a que concorran, na que describan os investimentos ou os gastos para os que solicitan a axuda, xunto cun orzamento desagregado coas distintas partidas económicas.4. A presentación da solicitude supón aceptar as bases reguladoras desta convocatoria.5. Se a solicitude se presenta a través dun medio distinto do Rexistro Xeral do Concello de Santiago, dentro do mesmo prazo límite, enviarase unha copia, xunto co resgardo, selo de entrada ou acreditación de que foi presentada que corresponda, ao enderezo de correo electrónico comercio@santiagodecompostela. gal.7º Prazo de presentación de solicitudes O prazo de presentación de solicitudes será de vinte días hábiles e contarase desde o día seguinte ao da publicación desta convocatoria no BOP.8º Instrución do procedemento Recibidas as solicitudes, os departamentos de Comercio e Lingua Galega levarán a cabo a instrución do procedemento e realizarán de oficio cantas actuacións consideren necesarias para determinar, coñecer e comprobar os datos en virtude dos que se deba formular a proposta de resolución.9º Corrección de solicitudes. Publicación de listaxes provisionais de persoas beneficiarias Unha vez recibidas e analizadas as solicitudes presentadas, na web do programa http://coidarparamellorar.santiagodecompostela. gal/, publicaranse as seguintes listaxes: Listaxe A). Listaxe de persoas propostas como beneficiarias. Deberán presentar, no prazo de dez días hábiles e polos mesmos medios indicados na base 6ª, os documentos en formato orixinal ou copia compulsada que se indican a seguir, xunto co modelo do anexo III. De non o facer, entenderase que desisten do seu pedimento e ditarase unha resolución neste sentido nos termos previstos no artigo 21 da Lei 39/2015 de procedemento administrativo común. Alta no réxime de autónomos das persoas promotoras. Escritura de constitución da sociedade mercantil, se é o caso. Alta no IAE ou declaración de alta no censo de obrigados tributarios segundo corresponda. NIF da persoa física ou xurídica. Se se trata dunha persoa xurídica achegarase tamén o documento de identidade da persoa que posúe a representación da sociedade e o documento que acredite esta representación. Certificados de estar ao corrente nos pagamentos coa Seguridade Social, a Axencia Estatal da Administración Tributaria e Xunta de Galicia. Comprobarase de oficio que a persoa solicitante está tamén ao corrente co Concello de Santiago. Estes certificados só terán que achegarse se a proposta de subvención é igual ou superior a 3.000 €. Documentación acreditativa do número de persoas empregadas na empresa (RNT e RLC) o mes anterior á presentación da solicitude ou, se é o caso, certificación da Seguridade Social de que non existe persoal empregado. Se é o caso, certificado expedido polo órgano competente que acredite formar parte dun centro comercial aberto, asociación empresarial ou de comerciantes. As persoas incluídas na listaxe de posibles beneficiarias cuxas solicitudes presenten defectos deberán emendar o que se indique dentro dos mesmos dez días de prazo para presentar a documentación anterior, que, así mesmo, deben achegar. De non o facer, entenderase desisten do seu pedimento e ditarase unha resolución neste sentido nos termos previstos no artigo 21 da Lei 39/2015 de procedemento administrativo común. Listaxe B). Listaxe de agarda. Para o caso de se presentaren máis solicitudes das que poden ser atendidas coa dotación prevista, unha vez ordenadas segundo os criterios destas bases, formarán esta listaxe aquelas susceptibles de seren propostas como beneficiarias se se producen baixas na listaxe A). De se producir esta circunstancia seralles notificada individualmente. Listaxe C). Listaxe de solicitudes rexeitadas por non cumpriren os requisitos da convocatoria para os efectos de que, se así o consideran, poidan formular alegacións no prazo de dez días hábiles.10º Resolución do órgano competente 1. A avaliación das solicitudes, consonte os criterios de valoración establecidos na base 4ª, será realizada por unha comisión avaliadora composta polos seguintes membros: Presidente/a: o alcalde Vogais: a concelleira de Políticas Lingüísticas e tres técnicos/as municipais nomeados/as pola Presidencia. Actuará como secretaria da comisión unha das persoas nomeadas como vogais técnicas.2. Á vista da instrución do procedemento e da avaliación efectuada, o Alcalde formulará a proposta de resolución á Xunta de Goberno Local, que será o órgano competente para resolver.3. O procedemento resolverase no prazo máximo dun mes a partir da data límite de presentación de solicitudes. Transcorrido este prazo sen que recaia resolución expresa, a solicitude estenderase rexeitada por silencio administrativo.11º Xustificación 1. A data límite de xustificación será o 2 de novembro de 2020.2. A xustificación do investimento ou gasto realizado, segundo o modelo do anexo IV, dirixirase á Alcaldía do Concello de Santiago de Compostela e presentarase polos mesmos medios indicados na base 6ª. 3. O modelo de xustificación (anexo IV) deberá ir acompañado da seguinte documentación en orixinal ou fotocopia compulsada. Certificado bancario de titularidade de conta. Certificados de estar ao corrente nos pagamentos coa Seguridade Social, a Axencia Estatal da Administración Tributaria e Xunta de Galicia. Comprobarase de oficio que a persoa solicitante está tamén ao corrente co Concello de Santiago. Se o importe da subvención concedida foi inferior a 3.000 € será suficiente con cubrir o apartado correspondente do modelo incluído no anexo IV, no que se declara responsablemente que a persoa está ao corrente con estas administracións. Memoria descritiva do investimento ou do gasto realizado, acompañada das facturas, ou documentos substitutivos nos casos previstos no RD 1496/2003 polo que se aproba o Regulamento polo que se regulan as obrigas de facturación, que acrediten a realización dos custes, en relación nominativa, agrupadas por accións realizadas, segundo corresponda. Deberán achegarse os comprobantes de pagamento (con selo do banco orixinal) mediante transferencia bancaria e/ou domiciliación do gasto en conta corrente. Non se admitirán orzamentos ou facturas proforma. Cando o importe do gasto subvencionable sexa igual ou superior á contía de 15.000 euros, no suposto de subministración ou prestación de servizos, ou de 40.000 euros, no caso de obras, a persoa beneficiaria deberá solicitar como mínimo tres ofertas de diferentes provedores con carácter previo á contratación do compromiso, salvo que polas especiais características dos gastos subvencionables non exista no mercado suficiente número de entidades que os subministren ou presten ou que o gasto se realizase con anterioridade á solicitude da subvención. A elección entre as ofertas presentadas, que deberá achegarse na xustificación, realizarase consonte os criterios de eficiencia e economía, e deberá xustificarse expresamente a elección cando non recaia na proposta económica máis vantaxosa.4. A xustificación deberá alcanzar cando menos o importe da subvención concedida. Se existen outras subvencións para o mesmo proxecto, o importe que cómpre xustificar será a suma de todas elas.12º Recursos As resolucións que se diten neste procedemento esgotan a vía administrativa e contra elas cabe interpor recurso contencioso-administrativo, no prazo de dous meses, ante o órgano competente da xurisdición contencioso-administrativa. Tamén poderá formularse, con carácter potestativo, recurso de reposición, no prazo dun mes, ante o mesmo órgano que ditara a resolución impugnada, consonte o disposto na Lei 29/1998, do 13 de xullo, reguladora da xurisdición contencioso-administrativa, e na Lei 39/2015 de procedemento administrativo común das administracións públicas.13º Obrigas das persoas beneficiarias - Colaborar na realización de visitas de seguimento e control e facilitar toda a información que lles sexa requirida pola Intervención do Concello, polo Tribunal de Contas e polo Consello de Contas, así como por calquera outra institución nacional ou comunitaria que interveña no exercicio das súas funcións de fiscalización e control do destino das axudas. - Comunicar ao órgano concedente, en canto se coñeza, calquera modificación das condicións tidas en conta para a concesión da subvención, así como dos compromisos e obrigas asumidas polas persoas beneficiarias e, de ser o caso, a obtención concorrente de subvencións, axudas, ingresos ou recursos que financien a actividade subvencionada. - Adoptar as medidas de difusión contidas no artigo 15.3 da Lei 9/2007 de subvencións de Galicia. Estas medidas deberán adecuarse ao obxecto subvencionado e poderán consistir na inclusión da imaxe institucional da entidade concedente así como en lendas relativas ao financiamento público en carteis, placas, material impreso, medios electrónicos ou audiovisuais, ou ben en mencións realizadas en medios de comunicación. - Proceder ao reintegro dos fondos percibidos nos supostos legalmente establecidos. - As restantes obrigas estabelecidas con carácter xeral na Lei 9/2007 de subvencións de Galicia e na Lei 38/2003 xeral de subvencións.14 º Incompatibilidades Esta axuda quedará suxeita ao réxime de axudas de minimis, polo que non poderán exceder os limites cuantitativos (200.000 euros nun período de tres anos, agás para o sector do transporte por estrada que é de 100.000 euros) establecidos no Regulamento (CE) 1998/2006, da Comisión da Unión Europea, do 15 de decembro de 2006, relativo á aplicación dos artigos 87 e 88 do Tratado CE ás axudas de minimis (DOUE nº L379/5, do 28 de decembro). Será compatible con outras subvencións ou axudas concedidas por outras administracións ou entes públicos ou privados, nacionais ou internacionais, co límite establecido na base 5ª apartado 5.15º Reintegro Procederá a revogación das subvencións e axudas, así como o reintegro total ou parcial das cantidades percibidas e a esixencia dos xuros de mora que cumpran, nos casos e nos termos previstos no título II da Lei 9/2007 de subvencións de Galicia e da Lei 38/2003 xeral de subvencións e normativa de desenvolvemento.16º Modificación da resolución de concesión Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos ou privados, nacionais ou internacionais, poderá dar lugar á modificación da resolución e eventualmente á súa revogación.17º Entrada en vigor e vixencia Estas bases entrarán en vigor ao día seguinte a súa publicación no Boletín Oficial da Provincia.18º Financiamento 1. Esta convocatoria está dotada cun crédito de 210.000 euros distribuído, de xeito estimativo, entre os créditos orzamentarios que seguen: -Liña A: 115.000 euros con cargo á aplicación orzamentaria 010 43100 7700000. -Liña B: 15.000 euros, con cargo á aplicación orzamentaria 080 33402 4790000. -Liña C: 80.000 euros, con cargo á aplicación orzamentaria 010 43100 4790100.2. Establécese, ademais, unha dotación adicional por importe de 390.000 euros que se distribuirá entre os créditos orzamentarios indicados. A efectividade desta contía adicional queda condicionada á declaración da súa dispoñibilidade logo de que se aproben as modificacións orzamentarias que cumpran e antes da resolución desta convocatoria.3. Antes de que se resolva a concesión publicarase no BOP a declaración de créditos dispoñibles e a súa distribución definitiva, sen que tal publicidade implique a apertura de prazo para presentar novas solicitudes nin o inicio dun novo cómputo de prazo para resolver. Anexos dispoñibles na páxina web do departamento de Comercio: http://comercio.santiagodecompostela. gal e en http://coidarparamellorar.santiagodecompostela. gal/ Anexo I. Epígrafes do imposto de actividades económicas preferentemente subvencionables. Anexo II. Modelo de solicitude. Anexo III. Modelo para achegar documentación en caso de resultar beneficiaria. Anexo IV. Xustificación de subvención. ANEXO I EPÍGRAFES DO IAE SUBVENCIONABLES PREFERENTEMENTE 641. Comercio polo miúdo de froitas, verduras, hortalizas e tubérculos.642. Comercio polo miúdo de carnes e miúdos; de produtos derivados cárnicos elaborados: de ovos, aves, coellos de granxa, caza; e de produtos derivados deles.643. Comercio polo miúdo de peixes e doutros produtos da pesca, da acuicultura e caracois.644. Comercio polo miúdo de pan, pastelaría, confeitaría e similares, e de leite e produtos lácteos.645. Comercio polo miúdo de viños e bebidas de todas as clases.647.1. Comercio polo miúdo de produtos alimenticios e de bebidas en establecementos con vendedor.647.2. Comercio polo miúdo de produtos alimenticios e de bebidas en réxime de autoservizo ou mixto en establecementos cuxa sala de vendas teña unha superficie inferior a 120 metros cadrados.647.3. Comercio polo miúdo de calquera clase de produtos alimenticios e bebidas en réxime de autoservizo ou mixto en superservizos, denominados así cando a superficie da súa sala de vendas estea comprendida entre 120 e 399 metros cadrados.651. Comercio polo miúdo de produtos téxtiles, confección, calzado, peles e artigos de coiro.652.2. Comercio polo miúdo de produtos de drogaría, perfumaría e cosmética, limpeza, pinturas, vernices, disolventes, papeis e outros produtos para a decoración, e de produtos químicos.652.3. Comercio polo miúdo de produtos de perfumaría e cosmética, e de artigos para hixiene e aseo persoal.652.4. Comercio polo miúdo de plantas e herbas en herbolarios.653. Comercio polo miúdo de artigos para o equipamento do fogar e a construción.654.2. Comercio polo miúdo de accesorios e pezas de recambio para vehículos terrestres.654.5. Comercio polo miúdo de toda clase de maquinaria, salvo aparellos do fogar, de oficina, médicos, ortopédicos, ópticos e fotográficos.656. Comercio polo miúdo de bens usados tales como mobles, prendas e utensilios ordinarios de uso doméstico.657. Comercio polo miúdo de instrumentos musicais en xeral, así como dos seus accesorios.659.2. Comercio polo miúdo de mobles de oficina e máquinas e equipamentos de oficina.659.3. Comercio polo miúdo de aparellos e instrumentos médicos, ortopédicos, ópticos e fotográficos.659.4. Comercio polo miúdo de libros, xornais, artigos de papelaría e escritorio e artigos de debuxo e belas artes.659.5. Comercio polo miúdo de artigos de xoiaría, reloxaría, prataría e bixutaría.659.6. Comercio polo miúdo de xoguetes, artigos de deporte, roupa deportiva, de vestido, calzado e toucado, armas, cartucharía e artigos de pirotecnia.659.7. Comercio polo miúdo de sementes, fertilizantes, flores e plantas e pequenos animais.659.9. Comercio polo miúdo doutros produtos no especificados nesta agrupación, excepto os que deban clasificarse na epígrafe 653.9. 661.3. Comercio polo miúdo en almacéns populares, entendendo por tales aqueles establecementos que ofrecen en seccións múltiples e venden en autoservizo ou en preselección unha variedade relativamente ampla e pouco profunda de bens de consumo, cunha gama de prezos baixa e un servizo reducido.662.2. Comercio polo miúdo de toda clase de artigos, incluíndo alimentación e bebidas, en establecementos distintos dos especificados no grupo 661 e na epígrafe 662.1. 691.1. Reparación de artigos eléctricos para o fogar 691.9. Reparación doutros bens de consumo N. C. O. P. ANEXO II MODELO DE SOLICITUDE CONVOCATORIA DE AXUDAS PARA A MELLORA E INNOVACIÓN DO COMERCIO LOCAL ANUALIDADE 2020 1. DATOS DE IDENTIFICACIÓN DA PERSOA QUE SOLICITA DI / NIF Nome e apelidos / Razón social Enderezo completo Municipio Código postal Teléfono Correo electrónico Nome comercial do establecemento Epígrafe do IAE 2. DATOS PARA NOTIFICACIÓNS DI / NIF Nome e apelidos / Razón social Enderezo completo Municipio Código postal Teléfono Correo electrónico 3. DOCUMENTACIÓN Memoria do investimento para o que se solicita a axuda (liña A) Memoria do proxecto de comunicación en lingua galega (liña B) Memoria do gasto para o que se solicita a axuda (liña C) 4. DATOS PARA AVALIAR OS CRITERIOS DE CONCESIÓN (cubrir ou marcar o que corresponda) 4.1. LIÑAS A e C Número de persoas empregadas (non incluír as persoas promotoras) Xénero da persoa titular da empresa: Muller / Home. No caso de sociedades mercantís, marcar o xénero da persoa ou persoas que posúen máis do 50% do capital social da empresa: Muller / Home Idade da persoa titular da empresa: Pertenza a algunha asociación empresarial: Si / Non. Se a resposta é afirmativa, indique cal: Metros cadrados do establecemento: Data de inicio da actividade: Para os efectos da valoración do uso do galego na empresa, indique os enlaces de información: 4.2. LIÑA B: Avaliarase coa memoria que debe acompañar esta solicitude e incluír os datos necesarios para analizar os criterios que sinalan as bases.5. COMPROMISOS QUE ADQUIRE: Acepta as bases da convocatoria de subvencións na súa integridade. Cumpre os requisitos para optar ás axudas previstas nesta convocatoria. Comprométese a comunicar calquera axuda que obteña de administracións públicas ou doutros entes para o mesmo proxecto.6. DECLARACIÓN RESPONSABLE: (sinale o que corresponda) Declaro de xeito responsable: Que os datos e documentos que achego son certos e auténticos. Que a empresa está ao corrente nos pagamentos á Seguridade Social, á Axencia Estatal da Administración Tributaria, á Xunta de Galicia. Que a empresa non incorre en ningunha das prohibicións para ser beneficia de subvencións públicas, recollidas nos apartados 2º e 3º do artigo 10 da Lei 9/2007 de subvencións de Galicia. Que para o mesmo proxecto, se solicitaron e/ou obtiveron as axudas que se relacionan a seguir: Axuda Organismo Disposición reguladora Solicitada / concedida Ano Importe Que para este proxecto non se solicitou nin obtivo ningunha axuda doutras administracións públicas competentes ou doutros entes públicos, nacionais ou internacionais.7. SOLICITUDE QUE FORMULA Unha subvención dentro da convocatoria de concorrencia competitiva para a recuperación, mellora e innovación do comercio local, anualidade 2020, na(s) liña(s): Liña A: axudas para investimentos na adecuación física dos locais, TIC e outras innovacións por unha contía de _________________ euros. Liña B: axudas para gastos de comunicación realizada en lingua galega, por unha contía de ________________ euros. Liña C: axudas para gastos na adecuación dos negocios e en servizos profesionais relacionados coa innovación ou coa recuperación económica necesaria por mor da COVID-19, por unha contía de _________________ euros. Santiago de Compostela,. de. de 2020. (Asinado pola persoa interesada) ALCALDÍA DO CONCELLO DE SANTIAGO DE COMPOSTELA Consonte o disposto na Lei orgánica 15/1999, do 13 de decembro, de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Santiago relacionados con este trámite, coa finalidade de utilizalos para as xestións municipais derivadas dos procedementos e consultas que inicia a persoa interesada con esta solicitude. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. ANEXO III MODELO PARA ACHEGAR DOCUMENTACIÓN EN CASO DE RESULTAR BENEFICIARIA 1. DATOS DE IDENTIFICACIÓN DA PERSOA QUE PRESENTA A DOCUMENTACIÓN DI /CIF Nome e apelidos/Razón social Enderezo completo Municipio Código postal Teléfono Correo electrónico 2. DATOS DE IDENTIFICACIÓN DA EMPRESA BENEFICIARIA Nome comercial do establecemento Enderezo completo Municipio Código postal Teléfono 3. DOCUMENTACIÓN QUE PRESENTA (marque o que corresponda) Alta no réxime de autónomos das persoas promotoras. Escritura de constitución da sociedade mercantil. Alta no IAE ou no censo de obrigados tributarios. Tarxeta de identificación fiscal da empresa Documento de identidade da persoa representante Poder de representación Certificados de estar ao corrente nos pagamentos coa Seguridade Social, a Axencia Estatal da Administración Tributaria e Xunta de Galicia (só no caso de que a proposta de subvención sexa igual ou superior a 3.000 €). Documentación acreditativa do número de persoas empregadas na empresa (RNT e RLC) ou, se é o caso, certificación da Seguridade Social de que non conta con persoal empregado. Certificado expedido polo órgano competente de estar integrado nun centro comercial aberto, asociación empresarial ou de comerciantes. Emenda da solicitude inicial Se algunha documentación consta xa en poder do Concello e non desexa presentala, deberá indicar a seguir os documentos de que se trata e identificar o expediente en que constan. Neste caso, enténdese que manifesta expresamente que a documentación non tivo modificacións. Documento ______________________________ Expediente _________________ Documento ______________________________ Expediente _________________ Santiago de Compostela,. de. de 2020 (Asinado pola persoa interesada) ALCALDÍA DO CONCELLO DE SANTIAGO DE COMPOSTELA ____________________________________________________________________________ Consonte o disposto na Lei orgánica 15/1999, do 13 de decembro, de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Santiago relacionados con este trámite, coa finalidade de utilizalos para as xestións municipais derivadas dos procedementos e consultas que inicia a persoa interesada con esta solicitude. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. ANEXO IV XUSTIFICACIÓN DA SUBVENCIÓN PARA A MELLORA E INNOVACIÓN DO COMERCIO LOCAL. PROGRAMA COIDAR PARA MELLORAR. ANUALIDADE 2020 DI / NIF Nome e apelidos Enderezo completo Municipio Código postal Teléfono Correo electrónico En nome propio ou en representación da entidade beneficiaria que segue: Nome NIF CERTIFICO: 1º. Que as accións para as que se concedeu a subvención, e que a seguir se detallan, foron realizadas na súa totalidade Nome da actividade, programa, actuación: Liña A: Liña B: Liña C: Convocatoria: Datas de realización: Orzamento total das actuacións: Liña A: Liña B: Liña C: 2º.- Que se xustifican os seguintes gastos, xerados nas actividades concretas que se subvencionan: Liña A: Nº de factura Concepto Importe (sen IVE) Data de pagamento Importe total que se xustifica Liña B: Nº de factura Concepto Importe (sen IVE) Data de pagamento Importe total que se xustifica Liña C: Nº de factura Concepto Importe (sen IVE) Data de pagamento Importe total que se xustifica Que se achegan as facturas ou documentos substitutivos correspondentes a estes gastos, así como a xustificación do seu pagamento.3º. Que as subvencións solicitadas ou concedidas por outras entidades para a realización da actividade subvencionada foron as seguintes: ENTIDADE CONCEDENTE IMPORTE Total 4º. Que os restantes gastos xerados pola actividade subvencionada foron financiados con cargo a ____________________________________________________. 5º. Que o importe dos ingresos e subvencións concedidas non supera o importe total dos gastos xerados e todas as achegas se destinaron á actividade subvencionada.6º. Que a empresa está ao corrente nos pagamentos coa Seguridade Social coa Axencia Estatal da Administración Tributaria e coa Xunta de Galicia e non incorre en ningunha das prohibicións para ser beneficia de subvención públicas, recollidas nos apartados 2º e 3º do artigo 10 da Lei 9/2007 de subvencións de Galicia. DOCUMENTACIÓN QUE SE ACHEGA: Certificado bancario de titularidade de conta. Certificados de estar ao corrente nos pagamentos coa Seguridade Social, a Axencia Estatal da Administración Tributaria e Xunta de Galicia (só se o importe da subvención concedida é igual ou superior a 3.000 €). Memoria descritiva do investimento ou do gasto realizado. Facturas ou documentos substitutivos Comprobantes de pagamento (con selo do banco orixinal) Santiago de Compostela, ___ de ______________ de _____ (Sinatura) ALCALDÍA DO CONCELLO DE SANTIAGO DE COMPOSTELA Consonte o disposto na Lei orgánica 15/1999, do 13 de decembro, de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Santiago relacionados con este trámite, coa finalidade de utilizalos para as xestións municipais derivadas dos procedementos e consultas que inicia a persoa interesada con esta solicitude. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. Santiago de Compostela 29/4/2020 O Alcalde. Xosé A. Sánchez Bugallo